อาการตอนนี้คือมีอาการปวดตาครับบวกกับเป็นไข้ อาการปวดตาคือมักจะปวดแบบ บีบๆเช่นเวลาเคลื่อนไหวร่างกาย จะรู้สึกปวดมากๆ อาการปวดคือปวดจนตัวเกร็งตามเวลามันบีบ อาการไข้มาพร้อมกันเลยครับเป็นไข้สูงใน1วันแรกหลังมีอาการ เป็นไปได้ไหมครับว่าอาจเกิดจากสาเหตุดังต่อไปนี้ ก่อนเกิดอาการนี้ ผมอ่านหนังสือเพื่อสอบมิดเทอม แล้วช่วงเวลาที่อ่านนสช่วงนั้นพักผ่อนน้อยแล้วก็คืนก่อนเกิดเหตุการณ์นี้คือนอน ตีสามตื่นมาสอบ 7โมง แต่หลังจากสอบเสร็จไม่มีอาการทันทีนะครับ แต่เมื่อผมสอบเสร็จผมเลยกลับบ้านครับต้องนั่งรถประจำทางซึ่งที่นั่งที่ผมได้นั่งนั้นแอร์ลงพอดีครับ ลงแบบแรงมากๆ แล้วผมก็ดูโทรศัพท์ตลอดทางเลยครับ อาการที่ผมเป็นอาจเกิดจากการสาเหตุพวกนี้ได้หรือปล่าว อาการปวดตาแบบบีบมากๆมันปวดไปทั่วตารวมถึงข้างหลังตายิ่งจะปวดมากเมื่อขยับร่างกาย เดินหรือก้มเก็บของตะเป็นอันตรายมากไหมครับควรพบแพทย์ทันทีหรือปล่าว ตอนนี้วิตกมากครับ
สวัสดีค่ะ อาการมีไข้ ปวดตามาก อาจเกิดจาก-ไข้เลือดออก ผู้ป่วยจะมีไข้สูงลอย เบื่ออาหาร คลื่นไส้ อาเจียน ปวดท้อง อาจมีจุดเลือดออกสีแดงเล็กๆ ตามผิวหนัง ปวดเมื่อยตามตัวและกระบอกตาได้-ไข้จากการติดเชื้อไวรัสที่ไม่จำเพาะเจาะจง-ไข้จากไซนัสอักเสบ ซึ่งจะปวดมากตามใบหน้า มีน้ำมูกข้นเขียว-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลงการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆค่ะ